બીએસઈએ પોતાના ડેરિવેટિવ્ઝ સેગમેન્ટના રિવાઇવલ માટે એક ઇન્સેન્ટિવ સ્કીમ લાગુ કરી છે, જે હેઠળ એક્સચેન્જ મહિને પાંચ કરોડ રૂપિયા જેટલી રકમ સભ્યોના પ્રોત્સાહનરૂપે વાપરશે, જ્યારે આ સ્કીમનો બીજો ભાગ દિવાળી આસપાસ અમલમાં મુકાશે, ત્યારે બીએસઈ મહિને ૧૭ કરોડ રૂપિયા જેટલી રકમ પ્રોત્સાહનરૂપે વાપરશે. આને પગલે બીએસઈ આ સેગમેન્ટના વૉલ્યુમને નવી ઊંચાઈએ લઈ જવાની આશા રાખે છે. એક્સચેન્જે આ હેતુસર આશરે ૧૦૭ કરોડ રૂપિયાની જોગવાઈ કરી છે. આજે પ્રથમ દિવસે ૯.૬૭ લાખ ઑર્ડર્સ મુકાયા હતા. આ સેગમેન્ટમાં અત્યાર સુધીમાં ૩૦૦થી વધુ મેમ્બર્સ રજિસ્ટર થયા છે, જેમાંથી ૭૬ સભ્યો માર્કેટમેકર્સની ભૂમિકા ભજવશે.